Kafirniganas
Kafirniganas (tadž. Кофарниҳон) – upė vakarų Tadžikistane; Amudarjos dešinysis intakas. Prasideda Gisaro kalnagūbryje. Teka į pietvakarius ir pietus. Pradžioje teka siauru kalnų tarpekliu, vėliau – Gisaro slėniu. Įteka į Amudarją netoli jos pradžios, prie Aivadžo gyvenvietės. Prateka Vahdato miestą ir Dušanbės apylinkes. Didžiausias intakas – Varzobas (dešinysis). Plačiai naudojama drėkinimui.